text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: Framløga í Løkshøll mikukvøldið, har Fólkaflokkurin skipaði fyri fundi undir heitinum "Vinnu- og fullveldispolitikkur."
text: #000005
text: “Menniskjan doyr, um tú tekur breyðið frá henni, men uttan dreymar fánar hon burtur.” Soleiðis tekur Jón Kalman Stefánsson til í bókini “Harmur einglanna.” Kom at hugsa um hesi orðini, táið eg sá heitið fyri hendan fundin: Vinnu- & fullveldispolitikkur.
text: #000006
text: Jens Pauli Heinesen skrivaði einaferð ein sjónleik undir heitinum: Hvønn stakkin skal eg fara í, pápi? Um Anniku í Dímun. Heitið fyri hendan fundin gav mær somikið av høvuðbrýggi, at eg fór at ivast í hvønn stakkin eg skuldi fara í til høvið. Tann persónliga sum ivaleysur loysingarmaður, tann politiska sum fyrrverandi umboð fyri ein flokk á fleiri mótum ella leiklutin sum borgarstjóri umboðandi ein borgaralista, sum absolutt onki hevur við nakran politiskan flokk í Føroyum at gera - yvirhøvur?
text: #000007
text: Strategiskt verður hetta berandi undir øllum øðrum samfelagsmálum. Vinnu, infrastrukturi, handli millum lond o.s.fr. Tað ræður fyrst av øllum um at ráða sær sjálvum, at taka ábyrgdina av sær sjálvum og út frá hesi meginfyritreyt at leggja allan annan politikk til rættis, soleiðis, at vit fáa eitt vælferðarsamfelag fyri øll. Ítøkiliga fyri øll – eisini tey sum ikki komu fullborin inn í hendan heimin. Alternativið er alkent, danskt heimastýri í trífjerðingsøld, við skerdum manøvrumøguleikum, ábyrgdarleysum politikarum, sum lata kreppurnar stjórna landinum, og bert hava sær eitt fyri eyga at sita flógvir og hugsjónarleysir, sum lønartrælir, við hinar donsku heimastýrisradiatorarnar á Vaglinum og úti á Tinganesi. Halda vit fast um hesa kósina, so stýra vit lúkst inn í ta næstu kreppuna, tað svitast ikki, nær ið hon so kemur. Um 3, 5 ella um 10 ár. Konturarnir síggjast longu í havsbrúnni. Fáur tosaði um kreppu í 80 ́árunum - La Belle Époque – fyrrenn alt skræðnaði fyri 31 árum síðan, og vit gjørdust áskoðarar til heimsins størstu fíggjar- og búskaparligu kreppu – lutfalsliga eftir fólkatali.
text: #000012
text: Ein dani, búsitandi í bygdini, spurdi sum tann fyrsti: “Hvor meget skal man regne med at få i dividende, hvis man investerer í projektet?” Bólkaleiðarin fyri stóru verkætlan bygdarinnar var sjónliga órógvaður av spurninginum, geislin millum høvd og kropp syftist sum eitt slitið gardanlið, hann hevði ikki hoyrt orðið dividende áður, og til endans kom ráðgevin honum til hjálpar, jú, hetta snúði seg um at fáa nakað burturúr afturfyri at seta pening í eina fyritøku. Vinningsbýti. Í grundini var tað eisini líkamikið, spurningur og svar, vinnukultururin var um tað mundið soleiðis samanskrúvaður, at tað mesta av vinnuni crawlaði niðri í landskassanum, - tann kimiligasti kundi súgva sum mest í seg í fólksins kassa. Minnist at vit einaferð, seinast í sjeytiárunum, landaðu kongafisk á Bacalao, avreiðingarprísurin var 27 oyru fyri kilo og avrokningarprísurin var 2 krónur og 68 oyru fyri kilo. Landskassin borgaði fyri munin, og um somu tíð avreiddu íslendingar kongafisk niðri í Cuxhaven fyri 10 krónur kilo. 6. oktober í 1992 gjørdu danir statskvett – ella eitt heimastýriskvett – umvegis peningastovnarnar. Politiska skipanin varð sett undir umsiting og umsjón av dønum, teimum, sum enn eiga skeytið til matrikkulin Føroyar. Vit fóru á heysin undir fullum seglum – við fullum blokki og vitleysari lántøku. Avleiðingarnar vóru náðileysar. Restin er søga.
text: #000018
text: Í politiskt ásettum lønarlyfti verða samráðingar á arbeiðsmarknaðinum suspenderaðar, arbeiðstíðin sett niður til 37 tímar og ætlanin er sogar at veita skattalættar. Inntøkur verða skerdar við sanktiónum móti einum krígsførandi landi, tað er til at skilja, men hví eitt danskt heimastýri skal standa ovast á sigursskamlinum í so máta er kanska verri at skilja. Størsti búskapurin í Europu, Týskland, minkaði um útflutningin til Ruslands við 47% fyrsta ársfjórðingin í ár í mun til sama tíðarskeið í fjør. Í hesum somu tíðarskeiðum, frá ári til ár, vaks útflutningurin hjá týskarum, frá 2022 til 2023, til Kirgisia við 949%, til Georgia við 92%, til Kasakstan við 136%, til Armenia við 172% og til Tadsjikistan við 154%. Hetta visti tíðindastovan Reuters at siga frá týska hagtalsstovninum um dagarnar, og ongin ivast í hvar ið hendan vøran endar, at hon fer um mørkini til stóra grannan, táið Armenia, Belarus, Kasakstan og Kirgisia eru í tollsamgongu saman við Ruslandi. Kapitalur og vinna snúgva sær skjótari enn politiskar skipanir. Tað næsta verður helst, at landsstýrið steðgar øllum útflutningi til Ruslands og at fiskiveiðisamstarvið verður slitið í heyst. Lagnurnar speisemi er tað eisini, at sanktiónstrýstið á landsstýrið bert kemur úr Danmark, umframt frá føroysku fólkatingsumboðanini, meðan eitt nú danskar fyritøkur, sum Espersen og Kangamiut, innflyta russiskan fisk í stórum milliarda stíli til virkingar og víðari sølu, og undanførsla teirra er, sum vera man, at tey reka ikki politikk men handil.
text: #000021
text: Løgmaður er stjóri fyri landsins nógv størstu fyritøku, og saman við 8 undirstjórum stjórnar hann almenna sektorinum. Man nakar nakrantíð hava hugsað tankan, at hendan fyritøkan kann effektiviserast? Ella situr man bara sum áskoðari og rekur kenslupolitikk á la Facebook og øðrum sosialum miðlum heldur enn realpolitikk, nú útreiðslur landskassans fara tvísporandi frá inntøkunum, sum man tilvitað ætlar at minka um? Tað skal annar lútur til, um ætlanin er at fíggja eina republikk. Tað fyrsta sum má gerast er at seta ein rationaliseringsekspert inn á almennu røkurnar, kontu fyri kontu, starv fyri starv, stovn fyri stovn, til tess at skarva burturav óneyðuga skúminum, sum ein skikkaður týskur ella japanskur økonomur hevði minkað um við einari milliard krónum eftir einari løtu. Endamálið er at fáa balansarnar uppá pláss aftur í samfelagnum. Eisini millum samfelagsrakstur og vinnu.
text: #000023
text: Í mínum høvdi er fullveldismálið ikki eitt partapolitiskt mál, sum fer at vera loyst á Føroya løgtingi, sum ikki er annað enn húsavørðurin hjá donsku maktini í Føroyum. Havi eina vón um at fólkið einaferð fer at taka seg saman, og ikki fyrrenn tá fæst ábyrgd inn í skipanina soleiðis, at tjóðin kann stjórnast eftir neyvt givnum fyritreytum.
text: #000026